Publication: Magyar Közlöny
Issue: MK-2000-53 (Year: 2000, Number: 53)
Era: 1990-2004
Section: Törvénykönyvéről szóló 1992. évi XXII. törvénynek a bekezdésben felsorolt következő rendelkezéseit: 85. §-át;
Paragraph Index: 888

(2) A Pttv. 13 §-a a következő (4) bekezdéssel egészül ki: „(4) A polgármester tisztségének megszűnése esetén, a tisztség megszűnését követően nyolc munkanapon belül írásba foglaltan átadja munkakörét az új polgármesternek, ennek hiányában az alpolgármesternek, illetve a szervezeti és működési szabályzatban meghatározott személynek. A munkakör-átadási jegyzőkönyvet az előző és az új polgármester, a jegyző, valamint a fővárosi, megyei közigazgatási hivatal vezetője írja alá, a jegyzőkönyv tartalmát a belügyminiszter rendeletben határozza meg. A 2. § (5) bekezdése szerinti összeg akkor fizethető ki, ha a munkakör átadása nyolc munkanapon belül megtörtént. A nyolc munkanapon túli átadás esetén a polgármester a kifizetést akkor engedélyezi, ha a mulasztásnak alapos oka volt, s a munkaköri átadás megtörtént. Vita esetén az érintett a munkaügyi bírósághoz fordulhat.”

Source: https://magyarkozlony.hu/hivatalos-lapok/ead3c45c4a4efe9fd2200ab09a984efa8c5170d1/dokumentumok/a9dbb239b7642e772ae5ea510b668c639f499288/letoltes